সাঁতরাগাছির অবস্থান 

সাঁতরাগাছির চতুর্দিকে হাওড়ার অন্যান্য পার্শ্ববর্তী অঞ্চল হল - রামরাজাতলা, জগাছা, বাকসারা, উনষানি এবং গড়পা।

রেলপথসমূহ

"আরো দেখুন:" সাঁতরাগাছি জংশন রেলওয়ে স্টেশন

বর্তমান দক্ষিণ পূর্ব রেল, আগে যার নাম ছিল বেঙ্গল-নাগপুর রেলওয়ে, ১৯০০ খ্রিষ্টাব্দে হাওড়া স্টেশনের সঙ্গে যুক্ত হয়েছিল। ওই সময় ভারী রপ্তানি পণ্য চলাচলের জন্যে সাঁতরাগাছি থেকে শালিমার রেলওয়ে স্টেশন পর্যন্ত ৩ মাইল অর্থাৎ ৫ কিমি স্বল্প দৈর্ঘের শাখা লাইন তৈরি করা হয়েছিল, পরে ওখান থেকে বড়ো বড়ো স্টিমারের মাধ্যমে নদী পার করে কলকাতার খিদিরপুর ডক পর্যন্ত মালপত্র নিয়ে যাওয়া হোত।

দক্ষিণ পূর্ব রেলের খড়্গপুর ডিভিশনের মধ্যে সাঁতরাগাছি হল প্রধান কোচিং ইয়ার্ড। পঞ্চাশের বেশি স্বল্প ও দূরপাল্লার ট্রেনের রক্ষণাবেক্ষণ এখান থেকে করা হয়। এখানে প্রথম শ্রেণির ফ্ল্যাট রেল ইয়ার্ডে একটা ডিজেল লোকোমোটিভ শেড, একটা ইলেক্ট্রিক লোকোমোটিভ শেড, ওয়াশিং ও সারাই লাইন এবং রেলওয়ে টার্নটেবল আছে।

সাতঁরাগাছি রেল স্টেশন এখন একটা রেলওয়ে জংশন। হাওড়া স্টেশনের ভিড় কমানোর জন্যে আগামী তিন-চার বছরে সাঁতরাগাছি জংশন রেলওয়ে স্টেশনকে একটা সম্পূর্ণ আকারের টার্মিনালে পরিণত করার পরিকল্পনা আছে যাতে আরো বেশি ট্রেন এখান থেকে প্রস্তুত করা ও ছাড়া যায়।

স্থলপথসমূহ

সাঁতরাগাছি কোনা এক্সপ্রেসওয়েরও লাগোয়া, যে রাস্তা একদিকে বিদ্যাসাগর সেতুর মাধ্যমে কলকাতা এবং অন্যদিকে বাকি জাতীয় সড়ক ৬ (ভারত) ও জাতীয় সড়ক ২ (ভারত)-এর সঙ্গে সংযুক্ত।

রাজ্য পরিবহন দফতর, এইচআরবিসি এবং কেএমডিএ যৌথ উদ্যোগের প্রকল্প হল ১২.৩৮ একর অর্থাৎ ৫.০১ হেক্টর জমির ওপর বিস্তৃত কলকাতা সেন্ট্রাল বাস টার্মিনাস। যেখানে কলকাতা মেট্রোপলিটন ডেভেলপমেন্ট অথরিটি জমি এবং এই কাজ করার সুবিধে দিয়েছে। হুগলি রিভার ব্রিজ কমিশনার্স (এইচআরবিসি) ছিল প্রকল্প রূপায়ণের কর্তৃপক্ষ। মুখ্যমন্ত্রী মমতা বন্দ্যোপাধ্যায় ২০১৫ খ্রিষ্টাব্দের ২৭ মে টার্মিনাসটি উদ্বোধন করেন। এই টার্মিনাসে ১৬৯ বাস, ১০০ অন্যান্য যান এবং ৮৫ দ্বিচক্র যান পার্কিং করতে পারে।

দিকনির্দেশ
সাঁতরাগাছি ঝিল
ইতিহাস
তিব্বতিবাবা আশ্রম